Karzai segir Pakistana vilja gera Afgana að þrælum sínum
Hamid Karzai, forseti Afganistans, gagnrýndi herlið Atlantshafsbandalagsins NATO harðlega í dag fyrir það mannfall meðal almennra borgara sem orðið hefur í aðgerðum þess. Þá sakaði hann Pakistana um ofbeldisverk á landamærum ríkjanna og sagði þá vilja gera Afgana að þrælum sínum. Þetta kemur fram á fréttavef BBC.
Karzai sagði er hann heimsótti skóla í Kandahar í dag að Pakistanar bæru enn þá von í brjósti að gera Afgana að þrælum sínum en að það væru þó ekki almennir borgarar í Pakistan heldur ríkisstjórn landsins sem sýndi Afgönum harðræði.
Sérfræðingar í málefnum Afganistans segja vísbendingar um það að liðsmenn talibana sem hafast við á landamærum ríkjanna njóti vaxandi stuðnings í landamærahéraðinu Waziristan í Pakistan. Pakistönsk yfirvöld vísa hins vegar á bug fullyrðingum afganskra ráðamanna um að þau gætu gert mun meir til að stemma stigu við uppgangi talibana á svæðinu. "Vandamál Afgana eiga sér að mestu rætur innan Afganistans og þau þarf að leysa þar. Talibanar hafast að mestu við innan Afganistans," sagði Tasnim Aslam, talsmaður pakistanska utanríkisráðuneytisins er ummæli Karzai voru borin undir hann.
Hamid Karzai, forseti Afganistans, gagnrýndi herlið Atlantshafsbandalagsins NATO harðlega í dag fyrir það mannfall meðal almennra borgara sem orðið hefur í aðgerðum þess.
Þá sakaði hann Pakistana um ofbeldisverk á landamærum ríkjanna.
Karzai sagði er hann heimsótti skóla í Kandahar í dag að Pakistanar bæru enn þá von í brjósti að gera Afgana að þrælum sínum.
Sérfræðingar í málefnum Afganistans segja vísbendingar um það að liðsmenn talibana sem hafast við á landamærum ríkjanna njóti vaxandi stuðnings í landamærahéraðinu Waziristan í Pakistan.